10/01/2022 | Administración LocalMunicipal
Rianxo
Secretaría
Convocatoria e aprobación das bases do procedemento de concorrencia competitiva para a selección dunha entidade colaboradora para a xestión, entrega e distribución dos fondos do programa bonos comercio

A Xunta de Goberno Local do día 30 de decembro de 2021, adoptou o seguinte acordo: Aprobar as bases reguladoras para a selección dunha entidade colaboradora para a xestión do Programa Bonos Comercio, así como a súa convocatoria.1. FINALIDADE I. O Concello de Rianxo vai proceder á convocatoria de concesión de axudas económicas dirixidas a propiciar o fortalecemento do sector comercial retallista de Rianxo, estimulando a demanda e reducindo o impacto económico negativo derivado da situación de pandemia pola COVID-19 e da ameaza que supón a compra nas grandes superficies e máis comercio on-line. A axuda farase efectiva a través dos Bonos Comercio, que poderán utilizarse nos establecementos comerciais retallistas con domicilio no Concello de Rianxo e adheridos ao programa, segundo as condicións de participación establecidas na correspondente convocatoria de adhesión a este. As persoas usuarias dos bonos serán as persoas físicas maiores de idade. Estas bases teñen por obxecto convocar o procedemento para a selección da entidade colaboradora que participará na entrega e distribución das axudas económicas que se farán efectivas a través dos Bonos Comercio.2. OBXECTO DA COLABORACIÓN O obxecto da colaboración é a entrega e distribución das axudas que se farán efectivas a través dos Bonos Comercio, así como a xestión do procedemento de adhesión dos establecementos comerciais ao programa. Para estes efectos, formalizarase o oportuno convenio de colaboración do concello, segundo o modelo que figura como anexo I desta convocatoria e no que se indican as funcións que terá que realizar a entidade colaboradora. A entidade colaboradora actuará en nome do órgano concedente para todos os efectos relacionados coa subvención, entregando e distribuíndo os fondos públicos aos comerciantes.3. REQUISITOS, CONDICIÓNS DE SOLVENCIA E RÉXIME DE GARANTÍAS 3.1 Poderán ser entidades colaboradoras as asociacións sen ánimo de lucro validamente constituídas, con personalidade xurídica e plena capacidade de obrar, representativas do sector comercial no Concello de Rianxo e que cumpran os seguintes requisitos: 1. Tratarse dunha entidade con personalidade xurídica baixo a forma de asociación sen fin de lucro e con domicilio social en Rianxo.2. Dentro do seu obxecto, regulado nos seus estatutos, debe figurar o de representar e defender os intereses do sector comercial en Rianxo.1. Dispoñer, no Concello de Rianxo, dunhas instalacións axeitadas co fin de atender e realizar as xestións derivadas da colaboración dentro do Programa Bonos Comercio, incluíndo a venda dos bonos físicos que se autoricen, sen prexuízo de que se decida establecer un punto de venda distinto en lugar e horario previamente publicado.2. Dispoñer de medios materiais, incluíndo os informáticos, que permitan desenvolver as tarefas de xestión e a relación telemática, tanto co Concello de Rianxo, como co resto de participantes no procedemento: a empresa que subministra a aplicación informática para a adquisición e seguimento dos bonos, os establecementos adheridos e as persoas titulares dos bonos. Deben acreditar dispoñer dun sistema de rexistro de documentación que cumpra coas seguintes condicións: rexistro da data e hora da solicitude, emisión dun xustificante e asignación dun número de solicitude. A aplicación informática para a adquisición e xestión dos bonos porase a disposición polo Concello de Rianxo, sen que a entidade colaboradora deba asumir ningún gasto vinculado a ela.1. Dispoñer de persoal cualificado (nivel mínimo de técnico administrativo ou equivalente) para valorar a corrección ou non das contas xustificativas presentadas polos establecementos adheridos, relativos ás transaccións realizadas cos bonos e que darán lugar ao pagamento das axudas municipais.2. Dispoñer de persoal para a venda dos bonos físicos que se autoricen (non se esixe ningunha formación específica podendo ser a mesma persoa indicada para o apartado anterior). 3. Requisitos de solvencia económica: unicamente esixirase acreditar a titularidade dunha conta bancaria coa que poidan operar por banca electrónica.3.2 Réxime de garantías Non se establece a obrigatoriedade de presentación de garantías en cumprimento dos compromisos asumidos pola entidade colaboradora.4. PRAZO DE DURACIÓN O prazo de duración da colaboración estenderase desde o momento da sinatura do convenio ata o 30 de xuño de 2022. O prazo da campaña dos bonos estenderase ata o 28 de febreiro de 2022. A entidade colaboradora disporá dun prazo de dous meses dede o fin da campaña para presentar a documentación xustificativa do importe dos bonos e dos gastos de xestión nos que incorra e que se subvencionan polo Concello de Rianxo, vencendo o 30 de abril de 2022. Finalmente, a entidade deberá presentar antes do 30 de xuño de 2022 unha memoria final, nos termos da base 5.5. 5. OBRIGAS E COMPROMISOS DA ENTIDADE COLABORADORA Son obrigas das entidades colaboradoras, sen prexuízo do disposto no artigo 15 da Lei 38/2003, do 17 de novembro, xeral de subvencións: 1. Cumprir cos criterios establecidos no convenio formalizado co Concello de Rianxo.2. Atoparse ao día no pagamento nas súas obrigas tributarias coas facendas estatal, autonómica e local e coa Tesourería Xeral da Seguridade Social.3. Reintegrar os fondos públicos no suposto de incumprimento dos requisitos e obrigas establecidas para a concesión da subvención e, en todo caso, nos supostos regulados no artigo 37 da Lei 38/2003, xeral de subvencións.4. Someterse ás actuacións de comprobación e control financeiro dos órganos correspondentes da Administración local, autonómica, estatal e comunitaria no exercicio das súas funcións.5. Conservar a documentación relacionada coa axuda durante un período de 5 anos desde a sinatura do convenio de colaboración.6. Cumprir, en materia de protección de datos, co Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos; coa Lei orgánica 3/2018, do 5 de decembro, de protección de datos persoais e garantía dos dereitos dixitais; e as demais disposicións vixentes sobre a materia.7. Deixar clara constancia nos seus rexistros contables e así facilitar a axeitada xustificación da subvención e a comprobación do cumprimento das condicións establecidas, de acordo co disposto no artigo 16.3. j) da Lei 38/2003, do 17 de novembro, xeral de subvencións. En calquera caso, a contabilidade das operacións afectadas polo Programa Bonos Comercio deberá respectar a normativa prevista no Plan xeral de contabilidade ás entidades sen fins lucrativos.1. Difundir a iniciativa, procurando a adhesión dos establecementos do comercio retallista do Concello de Rianxo.2. Recibir as solicitudes dos establecementos, comprobar o cumprimento dos seus requisitos para autorizar a súa adhesión á campaña, e resolver as ditas solicitudes por acordo debidamente motivado da Presidencia. Deberá publicarse a listaxe de establecementos adheridos na páxina web que se determine, en atención aos principios de publicidade e transparencia.1. Requirir dos establecementos participantes a entrega da documentación acreditativa das transaccións realizadas mediante o uso dos bonos (bonos en formato físico, facturas simplificadas, xustifiantes de pago), revisándoa, conservándoa e poñéndoa a disposición do concello aos efectos de comprobación e xustificación.2. Asumir as tarefas e gastos inherentes á venda dos bonos en formato físico mediante a colocación dun ou varios puntos de venda nos horarios que se determinen, sen prexuízo da inclusión dos ditos gastos na axuda municipal para os custos de xestión do programa.3. Xestionar e realizar o pago das contías que correspondan polo uso dos bonos aos comercios adheridos á iniciativa mediante transferencia bancaria á conta facilitada por estes a tal efecto. Salvo circunstancias excepcionais, o pagamento aos establecementos levarase a cabo con periodicidade semanal, previa verificación pola entidade da documentación acreditativa das vendas por parte dos establecementos. A contía anticipada en concepto de bonos non se considerará en ningún caso integrante do seu patrimonio.4. Colaborar en todo momento na xestión do proxecto, asumindo a interlocución cos establecementos adheridos, a empresa que subministra a aplicación informática de xestión dos bonos e coa Concellería de Promoción Económica, como unidade tramitadora do expediente.1. A totalidade da documentación relativa á xestión da adhesión dos establecementos comerciais: solicitudes, requirimentos de emendas e emendas presentadas, acordo de concesión ou denegación pola entidade colaboradora e demais documentación relativa a esta fase do procedemento.2. A documentación xustificativa de carácter económico: 1. A documentación xustificativa das transaccións vinculadas aos bonos (facturas simplificadas, xustificantes de pago, etc.), conforme á normativa reguladora en materia de facturación, IVE e IRPF.2. A documentación xustificativa da compensación económica ofertada, que deberá conter: 1. O anexo IV.2. A documentación xustificativa dos gastos realizados (facturas, nóminas, TC), en función da súa natureza, xunto co xustificante bancario do pago. Non se admitirán gastos que se pagasen en metálico.3. Xustificación do reintegro mediante transferencia bancaria na conta municipal que se determine a tal efecto, as seguintes contías: o importe das contías non trocadas dos bonos, o importe relativo a bonos trocados pero que non cumprisen os requisitos da convocatoria e o importe anticipado da compensación económica que exceda do total xustificado por este concepto.4. Resumo do emprego dos fondos, de acordo co anexo III.5. Finalmente, na fase de avaliación e ata o 30 de xuño de 2022, a entidade deberá presentar ante o Concello de Rianxo unha memoria final, que avalíe o desenvolvemento do programa, os aspectos que poden ser obxecto de mellora, o seu impacto no sector comercial retallista e o balance económico das accións.6. OBRIGAS E COMPROMISOS DO CONCELLO DE RIANXO 1. Medios materiais: o Concello de Rianxo porá a disposición do Programa Bonos Comercio a aplicación informática mediante a que se realizará a adquisición telemática dos bonos e se levará o seguimento dos bonos trocados e das transaccións nas que interviñeron. A entidade colaboradora accederá á dita ferramenta co fin de realizar o seguimento das transaccións vinculadas aos bonos trocados e determinar a relación de establecementos con dereito ao cobro da axuda municipal, sen prexuízo das comprobacións oportunas.2. Financiamento: destinarase ao Programa Bonos Comercio un crédito máximo de 18.000 € atendendo aos seguintes conceptos: – 15.000 € en concepto de bonos, que constitúen a axuda municipal para o fomento do consumo no sector comercial retallista. – 3.000 € en concepto de compensación económica a favor da entidade colaboradora polos gastos que lle ocasione a xestión deste programa, de acordo co artigo 16.3. m) da Lei 38/2003, xeral de subvencións. Este importe de 3.000 € constitúe a contía máxima que sufragará o concello. Os gastos obxecto de compensación poderán ser todos aqueles de natureza corrente para os que se acredite e xustifique suficientemente a súa vinculación directa co desenvolvemento do programa (gastos de persoal, de consumibles, subministros, servizos, comisións bancarias, etc.). En ningún caso subvencionaranse os gastos de amortización de bens inventariables, gastos nos que se incorrería igualmente de non resultar nomeada a asociación como entidade colaboradora, os tributos municipais nin a adquisición de bens de natureza inventariable. Tampouco será obxecto de financiamento os gastos correntes vinculados á adquisición dos investimentos requiridos na base 3.1, no relativo á solvencia técnica (p. ex.: arrendamento dos equipos informáticos). Este importe máximo poderá ser obxecto de redución pola entidade a través da proposición económica prevista na base 7.2, co fin de que se puntúe de acordo co apartado 2 da base 8.3. Pagamentos: o Concello de Rianxo comprométese a realizar o pagamento das seguintes contías, como pago anticipado, no prazo de cinco días hábiles a contar desde o día seguinte á apertura do prazo para a adquisición dos bonos: – 15.000 € en concepto de bonos ou axuda municipal ao consumo. – O 50 por cento do importe máximo da compensación económica que resulte tras a selección da entidade colaboradora. O pago do 50 por cento restante farase efectivo, se procede, tras a aprobación da conta xustificativa nun prazo máximo de dous meses desde a súa presentación.7. PRESENTACIÓN DAS SOLICITUDES 7.1 Prazo e forma de presentación As entidades interesadas en participar nesta concorrencia deberán presentar a súas solicitudes no prazo máximo de 5 días hábiles a contar desde a publicación da convocatoria no BOP. As solicitudes presentaranse obrigatoriamente por medios electrónicos, de acordo co artigo 14.2 da Lei 39/2015, do 1 de outubro, de procedemento administrativo común das Administracións Públicas. Se algunha das entidades interesadas presentase a súa solicitude de xeito presencial, será requirida para que a emende a través da súa presentación electrónica. Para estes efectos, considerarase como data de presentación aquela na que se realizase a emenda.7.2 Contido das solicitudes As entidades interesadas deberán achegar a seguinte documentación: · Solicitude xeral da Sede Electrónica coa indicación de ENTIDADE COLABORADORA- BONOS COMERCIO no apartado de “SOLICITUDE”). · Para acreditar a capacidade e requisitos para obter a condición da entidade colaboradora: – NIF da entidade solicitante. – DNI/NIE da persoa que actúe como representante. – Escritura de constitución/modificación, xunto cos estatutos da entidade. – Poderes acreditativos da representación da persoa que asina a solicitude de participación. – Declaración responsable de non estar incursa en prohibición para obter a condición de entidade colaboradora segundo o disposto nos apartados 2 e 3 do artigo 13 da lei 38/2003, do 17 de novembro, xeral de subvencións. – Certificados actualizados de estar ao día no pagamento das obrigas tributarias coa AEAT, a Administración autonómica e coa Seguridade Social. · Para acreditar a solvencia: – Declaración responsable de dispoñer de instalacións no Concello de Rianxo, nas que se poidan atender e realizar as xestións derivadas da colaboración dentro do Programa Bonos Comercio, incluíndo a venda dos bonos físicos que se autoricen. A dita declaración indicará o enderezo das ditas instalacións. – Declaración responsable de dispoñer de todos os medios materiais, incluídos os informáticos, que permitan desenvolver as tarefas de xestión e a relación telemática, tanto co Concello de Rianxo, como co resto de participantes no procedemento. Deberán relacionarse todos os medios materiais que se porán a disposición do Programa Bonos Comercio. – Declaración responsable de dispoñer de persoal cualificado para desenvolver as tarefas de xestión do Programa Bonos Comercio, no caso de resultar seleccionada a entidade. Deberá relacionarse o persoal adscrito ao programa, indicando a súa relación coa entidade colaboradora e a súa capacitación profesional. A acreditación disto realizarase antes da formalización do convenio que, en todo caso, deberá incluír o currículo das persoas indicadas. Así mesmo, deberase designar a persoa responsable da coordinación da xestión e da interlocución co concello. – Declaración da ficha de terceiros (DFDT) na que figure o IBAN da conta que se utilizará para realizar as transferencias bancarias aos establecementos adheridos e na que se ingresarán os fondos municipais. O documento está dispoñible na URL Facturación - Concello de Rianxo - rianxo. · Para a valoración da proposición: – Proposta técnica, memoria e toda a documentación que, a xuízo da entidade permita á Administración valorar a solicitude conforme os criterios fixados na base 8. – Oferta económica: a entidade presentará o importe máximo que recibirá como compensación económica dos gastos de xestión previstos na base 6, de acordo co modelo previsto no anexo II. No caso que do anexo resulten importes contraditorios da compensación económica, tomarase como válido o expresado en letras. A comprobación de estar ao corrente nos pagamentos do Concello de Rianxo comprobarase de oficio polo concello. As entidades interesadas responsabilizaranse da veracidade dos documentos que presenten. Excepcionalmente, cando a relevancia do documento no procedemento o esixa ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderán requirir a exhibición do documento ou da información orixinal.8. CRITERIOS DE SELECCIÓN DA ENTIDADE Os criterios obxectivos que servirán de base para a adxudicación deste procedemento de selección son os seguintes: 1. Proposta técnica que describa coa amplitude e detalle precisos todos os elementos necesarios para a articulación da colaboración solicitada. Por este criterio recibirase unha puntuación máxima de 40 puntos. Valoraranse especialmente os seguintes aspectos: · A proposta de organización na xestión do programa, priorizando a coherencia nos procedementos, axilidade, eficiencia e eficacia na consecuención dos obxectivos fixados. · A definición de actuacións de comprobación eficaces no procedemento de xestión dos pagos aos establecementos adheridos, preventivas de pagos indebidos aos establecementos adheridos. · A definición dun procedemento para a resolución de incidencias e/ou consultas cos establecementos adheridos, en función dos medios que se poñan a disposición, procedemento para seguimento das consultas ou o horario de atención. · Os medios materiais e persoais adscritos ao proxecto, diferenciando entre persoal técnico e administrativo. Valorarase a disposición dun sitio web para a realización de trámites e a publicación da información de interese relativa ao programa.2. Proposta económica, cunha puntuación máxima de 20 puntos. A puntuación para este criterio outorgarase de acordo coa seguinte fórmula matemática: Pi = 20 x (Bi/BMax), onde: · Pi = puntuación da entidade i · Bi = baixa económica da entidade i · BMax = maior baixa económica No caso de que se presente unicamente unha solicitude, non se procederá á asignación dunha puntuación conforme aos criterios de selección, senón que bastará que a entidade acredite os requisitos de solvencia previstos na base 3.1. 9. COMISIÓN AVALIADORA 9.1 Composición da comisión As solicitudes recibidas serán avaliadas por unha comisión integrada polos seguintes membros: · Presidenta: a concelleira de Urbanismo, Área de rehabilitación (ARI), desenvolvemento local, comercio e emprego ou quen actúe na súa substitución ou delegación. · Vogais: Patricia Fernández Pérez, David Federico Do Carmo Calparsoro, Ramon Leonardo Agudo Dabant. · Secretaria: Vicenta Avelina Campaña Martínez 9.2 Funcións da comisión A dita comisión terá como obxecto: · Cualificar a documentación presentada, co fin de verificar que acreditan os requisitos de capacidade e solvencia indicados na base 3.1. · Avaliar as proposicións presentadas e puntualas conforme aos criterios de selección previstos na base 8. · Propoñer á Alcaldía o nomeamento como entidade colaboradora da asociación que obteña maior puntuación. · O contido de cada unha das sesións celebradas pola comisión avaliadora quedará reflectida nunha acta.10. RESOLUCIÓN E FORMALIZACIÓN DO CONVENIO DE COLABORACIÓN Á vista da proposta da Comisión Avaliadora, a Alcaldía ditará a resolución do procedemento acordando nomear como entidade colaboradora aquela que obtivera maior puntuación. O prazo máximo para resolver e notificar a resolución ás entidades interesadas será dun mes a contar desde o seguinte ao do remate do prazo de presentación de solicitudes. Se transcorre o prazo máximo para resolver sen que se dite resolución expresa, os interesados poderán entender desestimadas as súas solicitudes por silencio administrativo de conformidade co disposto no artigo 25.5 da da Lei 38/2003, do 17 de novembro, xeral de subvencións. Unha vez notificada a resolución pola que se selecciona a entidade colaboradora, esta disporá dun prazo de tres días hábiles para acreditar a disposición do persoal incluído na declaración responsable presentada coa solicitude. A dita acreditación realizarase polos seguintes medios: · No caso de que se trate de persoal contratado mediante unha relación laboral, deberá presentar o contrato de traballo e o informe actualizado de traballadores en alta. · No caso de que se trate dun socio da entidade, deberá presentar un certificado actualizado que acredite a dita condición de socio e unha declaración deste aceptando a súa adscrición ao Miguel Juan Tortes Baleztena Comercio. · No caso da subcontratación de tarefas de xestión a outra entidade, deberá achegarse o contrato con esta e a declaración da entidade subcontratada de poñer a disposición do Programa Bonos Comercio á/ás persoas que corresponda de forma nominativa. · En calquera dos casos anteriores, deberá achegarse o currículo das persoas adscritas ao programa, co fin de verificar a súa capacitación profesional. Unha vez recibida correctamente a documentación anterior, o concello disporá de dous días hábiles para formalizar o convenio de colaboración.11. NOTIFICACIÓNS As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións entenderanse practicadas no momento en que se produza o acceso ao seu contido e rexeitadas cando transcorresen dez días naturais desde a posta á disposición da notificación sen que se acceda ao seu contido. Se o envío da notificación electrónica non fora posible por problemas técnicos, practicarase a notificación polos medios previstos na normativa reguladora do procedemento administrativo común.12. TRÁMITES ADMINISTRATIVOS POSTERIORES Á PRESENTACIÓN DA SOLICITUDE Todos os trámites administrativos que as persoas interesadas deban realizar tras a presentación da solicitude deberán ser efectuados por vía electrónica.13. ÓRGANOS COMPETENTES O órgano instrutor deste procedemento é o Departamento de Emprego e Desenvolvemento Local. O órgano competente para a aprobación destas bases reguladoras e da convocatoria do procedemento de selección é a Xunta de Goberno Local. O órgano competente para resolver as solicitudes é a Alcaldía.14. ENTRADA EN VIGOR Esta convocatoria entrará en vigor o día seguinte ao da súa publicación no Boletín Oficial da Provincia de A Coruña. Reunidos Dunha parte, Adolfo Muíños Sánchez, alcalde do Concello de Rianxo, con NIF XXX, en virtude das competencias que lle confiren os artigos 124 da Lei 7/1985, do 2 de abril, reguladora das bases do réxime local, e 61 da Lei 5/1997, do 22 de xullo, de Administración local de Galicia. E doutra parte XXXX, con DNI XXX, actuando en nome e representación de XXX, na súa condición de XXX, en virtude das facultades emanadas de XXXX. Ambas as dúas partes interveñen no nome e representación das súas respectivas institucións no exercicio das competencias que lles están legalmente atribuídas, e recoñécense mutua e reciprocamente capacidade para obrigarse mediante o presente convenio nos termos que nel se conteñen e, para o efecto EXPOÑEN I. O Concello de Rianxo vai proceder á convocatoria de concesión de axudas económicas dirixidas a propiciar o fortalecemento do sector comercial retallista de Rianxo, estimulando a demanda e reducindo o impacto económico negativo derivado da situación de pandemia pola COVID-19 e da ameaza que supón a compra nas grandes superficies e máis comercio on-line. A axuda farase efectiva a través dos Bonos Comercio, que poderán utilizarse nos establecementos comerciais retallistas con domicilio no Concello de Rianxo e adheridos ao programa, segundo as condicións de participación establecidas na correspondente convocatoria de adhesión a este. Os usuarios dos bonos serán as persoas físicas maiores de idade. II. A entidade., foi seleccionada, previa convocatoria pública, como entidade colaboradora na entrega e distribución dos fondos do Programa Bonos Comercio, así como da xestión do procedemento de adhesión dos establecementos comerciais a este. III. Ambas as partes, por raxóns de eficacia na xestión e co fin de acadar unha mellor prestación dos servizos aos beneficiarios das axudas, e de conformidade cos artigos 12 e 16 da Lei 38/2003, xeral de subvencións, acordan subscribir este convenio de colaboración, de acordo coas seguintes CLÁUSULAS PRIMEIRA. OBXECTO DA COLABORACIÓN Constitúe o obxecto deste convenio establecer o marco da colaboración entre as partes asinantes para a entrega e distribución das axudas que se farán efectivas a través dos Bonos Comercio, así como a xestión do procedemento de adhesión dos establecementos comerciais ao dito programa. A finalidade da actuación consiste no estímulo da demanda e a redución do impacto económico negativo derivado da situación de pandemia pola COVID-19 e da ameaza que supón a compra nas grandes superficies e máis comercio on-line. A entidade colaboradora actuará en nome do órgano concedente para todos os efectos relacionados coa subvención, entregando e distribuíndo os fondos públicos aos comerciantes. O Concello de Rianxo destina a este programa un crédito de 18.000 €, do que 15.000 € correspóndese coas axudas ao consumo e os 3.000 € restantes coa compensación económica prevista a favor da entidade colaboradora para sufragar os gastos de natureza corrente que lle ocasione a xestion deste programa. SEGUNDA. NORMATIVA APLICABLE Este convenio rexerase pola Lei 38/2003, do 17 de novembro, xeral de subvencións; a lei 9/2007, do 13 de xuño, de subvencións de Galicia e polo Real Decreto 887/2006, do 21 de xullo, polo que se aproba o Regulamento da Lei 38/2003, xeral de subvencións. Con carácter subsidiario, aplicarase a Lei 39/2015, do 1 de outubro, de procedemento administrativo común e demais normativa de carácter administrativa. TERCEIRA. PRAZO DE VIXENCIA DO CONVENIO O prazo de duración da colaboración estenderse desde o momento da sinatura deste convenio ata o 30 de xuño de 2022. CUARTA. MEDIDAS DE GARANTÍA De acordo coa base 3.2 das bases reguladoras para a selección da entidade colaboradora, non se establece a obrigatoriedade de presentación de garantías en cumprimento dos compromisos asumidos pola entidade colaboradora. QUINTA. OBRIGAS E COMPROMISOS DA ENTIDADE COLABORADORA Son obrigas das entidades colaboradoras, sen prexuízo do disposto no artigo 15 da Lei 38/2003, do 17 de novembro, xeral de subvencións: 1. Cumprir cos criterios establecidos neste convenio.2. Atoparse ao día no pagamento nas súas obrigas tributarias coas facendas estatal, autonómica e local e coa Tesourería Xeral da Seguridade Social.3. Reintegrar os fondos públicos no suposto de incumprimento dos requisitos e obrigas establecidas para a concesión da subvención e, en todo caso, nos supostos regulados no artigo 37 da Lei 38/2003, xeral de subvencións.4. Someterse ás actuacións de comprobación e control financeiro dos órganos correspondentes da Administración local, autonómica, estatal e comunitaria no exercicio das súas funcións.5. Conservar a documentación relacionada coa axuda durante un período de 5 anos desde a sinatura do convenio de colaboración.6. Cumprir, en materia de protección de datos, co Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos; coa Lei orgánica 3/2018, do 5 de decembro, de protección de datos persoais e garantía dos dereitos dixitais; e as demais disposicións vixentes sobre a materia.7. Deixar clara constancia nos seus rexistros contables e así facilitar a axeitada xustificación da subvención e a comprobación do cumprimento das condicións establecidas, de acordo co disposto no artigo 16.3. j) da Lei 38/2003, do 17 de novembro, xeral de subvencións. En calquera caso, a contabilidade das operacións afectadas polo Programa Bonos Comercio deberá respectar a normativa prevista no Plan xeral de contabilidade ás entidades sen fins lucrativos.1. Difundir a iniciativa, procurando a adhesión dos establecementos do comercio retallista do Concello de Rianxo.2. Recibir as solicitudes dos establecementos, comprobar o cumprimento dos seus requisitos para autorizar a súa adhesión á campaña, e resolver as ditas solicitudes por acordo debidamente motivado da Presidencia. Deberá publicarse a listaxe de establecementos adheridos na páxina web que se determine, en atención aos principios de publicidade e transparencia.3. Os requisitos para obter a condición de establecemento adherido concretaranse nas bases da convocatoria do Programa Bonos Comercio. En calquera caso serán as seguintes: 1. Tratarse de persoas físicas ou xurídicas que desenvolvan a súa actividade dentro do sector comercial retallista dentro do municipio de Rianxo e teñan o seu domicilio social neste mesmo concello.2. Tratarse de persoas empresarias autónomas ou pequenas e medianas empresas, nos termos do Regulamento (UE) núm.651/2014 da Comisión do 17 de xuño.3. Os pagos realizados en concepto de bonos a establecementos que non reunisen os requisitos para a súa adhesión, serán obxecto de reintegro ao concello por parte da entidade colaboradora.1. Requirir dos establecementos participantes a entrega da documentación acreditativa das transaccións realizadas mediante o uso dos bonos (bonos en formato físico, facturas simplificadas, xustifiantes de pago), revisándoa, conservándoa e poñéndoa a disposición do concello aos efectos de comprobación e xustificación.2. Asumir as tarefas e gastos inherentes á venda dos bonos en formato físico mediante a colocación dun ou varios puntos de venda nos horarios que se determinen, sen prexuízo da inclusión dos ditos gastos na axuda municipal para os custos de xestión do programa.3. Xestionar e realizar o pago das contías que correspondan polo uso dos bonos aos comercios adheridos á iniciativa mediante transferencia bancaria á conta facilitada por estes a tal efecto. Salvo circunstancias excepcionais, o pagamento aos establecementos levarase a cabo con periodicidade semanal, previa verificación pola entidade da documentación acreditativa das vendas por parte dos establecementos. A contía anticipada en concepto de bonos non se considerará en ningún caso integrante do seu patrimonio.4. Colaborar en todo momento na xestión do proxecto, asumindo a interlocución cos establecementos adheridos, a empresa que subministra a aplicación informática de xestión dos bonos e coa Concellería de Promoción Económica, como unidade tramitadora do expediente. CUARTO. OBRIGAS E COMPROMISOS DO CONCELLO DE RIANXO 1. Medios materiais: o Concello de Rianxo porá a disposición do Programa Bonos Comercio a aplicación informática mediante a que se realizará a adquisición telemática dos bonos e se levará o seguimento dos bonos trocados e das transaccións nas que interviñeron. A entidade colaboradora accederá á dita ferramenta co fin de realizar o seguimento das transaccións vinculadas aos bonos trocados e determinar a relación de establecementos con dereito ao cobro da axuda municipal, sen prexuízo das comprobacións oportunas.2. Financiamento: destinarase ao Programa Bonos Comercio un crédito máximo de 18.000 € atendendo aos seguintes conceptos: · 15.000 € en concepto de bonos, que constitúen a axuda municipal para o fomento do consumo no sector comercial retallista. · 3.000 € en concepto de compensación económica a favor da entidade colaboradora polos gastos que lle ocasione a xestión deste programa, de acordo co artigo 16.3. m) da Lei 38/2003, xeral de subvencións. Este importe de 3.000 € constitúe a contía máxima que sufragará o concello. Os gastos obxecto de compensación poderán ser todos aqueles de natureza corrente para os que se acredite e xustifique suficientemente a súa vinculación directa co desenvolvemento do programa (gastos de persoal, de consumibles, subministros, servizos, comisións bancarias, etc.). En ningún caso subvencionaranse os gastos de amortización de bens inventariables, gastos nos que se incorrería igualmente de non resultar nomeada a asociación como entidade colaboradora, os tributos municipais nin a adquisición de bens de natureza inventariable. Tampouco será obxecto de financiamento os gastos correntes vinculados á adquisición dos investimentos requiridos na base 3.1, no relativo á solvencia técnica (p. ex.: arrendamento dos equipos informáticos). Este importe máximo poderá ser obxecto de redución pola entidade a través da proposición económica prevista na base 7.2, co fin de que se puntúe de acordo co apartado 2 da base 8.3. Pagamentos: o Concello de Rianxo comprométese a realizar o pagamento das seguintes contías, como pago anticipado, no prazo de cinco días hábiles a contar desde o día seguinte á apertura do prazo para a adquisición dos bonos: – 15.000 € en concepto de bonos ou axuda municipal ao consumo. – O 50 por cento do importe máximo da compensación económica que resulte tras a selección da entidade colaboradora. O pago do 50 por cento restante farase efectivo, se procede, tras a aprobación da conta xustificativa. QUINTA. XUSTIFICACIÓN DA XESTIÓN REALIZADA E DOS FONDOS XESTIONADOS 1. Establécese un prazo de dous meses desde o remante da campaña para a xustificación dos bonos e da compensación económica, que rematará o 30 de abril de 2022.2. A conta xustificativa constará da dita documentación: 1. A totalidade da documentación relativa á xestión da adhesión dos establecementos comerciais: solicitudes, requirimentos de emendas e emendas presentadas, acordo de concesión ou denegación pola entidade colaboradora e demais documentación relativa a esta fase do procedemento.2. A documentación xustificativa de carácter económico: 1. A documentación xustificativa das transaccións vinculadas aos bonos (facturas simplificadas, xustificantes de pago, etc.), conforme á normativa reguladora en materia de facturación, IVE e IRPF.2. A documentación xustificativa da compensación económica ofertada, que deberá conter: 1. O anexo IV.2. A documentación xustificativa dos gastos realizados (facturas, nóminas, TC), en función da súa natureza, xunto co xustificante bancario do pago. Non se admitirán gastos que se pagasen en metálico.3. Xustificación do reintegro mediante transferencia bancaria na conta municipal que se determine a tal efecto, as seguintes contías: o importe das contías non trocadas dos bonos, o importe relativo a bonos trocados pero que non cumprisen os requisitos da convocatoria e o importe anticipado da compensación económica que exceda do total xustificado por este concepto.4. Resumo do emprego dos fondos, de acordo co anexo III.3. O Concello de Rianxo deberá aprobar a conta xustificativa no prazo de dous meses desde a súa presentación pola entidade colaboradora, sen prexuízo da petición de información adicional, se así o considera procedente.4. A entidade colaboradora deberá presentar ante o Concello de Rianxo antes do 30 de xuño de 2022, unha memoria final, que avalíe o desenvolvemento do programa, os aspectos que poden ser obxecto de mellora, o seu impacto no sector comercial retallista e o balance económico das accións. SEXTA. INCUMPRIMENTO E OBRIGA DE REINTEGRO Darán lugar á obriga de reintegro, total ou parcial dos fondos librados, a concorrencia dunha ou varias das seguintes causas, sen prexuízo do previsto no artigo 37 da Lei 38/2003, xeral de subvencións: 1. Incumprimento dalgunha das obrigas deste convenio 2. Incumprimento da obriga de xustificación ou xustificación insuficiente, da acordo coa cláusula QUINTA deste convenio.3. O pagamento de fondos en concepto de bonos a un establecemento adherido que non reunía os requisitos para elo ou con motivo dunha transacción que non cumpría cos requisitos da convocatoria. Para os efectos do reintegro, aplicaranse os artigos 32 e seguintes da Lei 9/2007, de subvencións de Galicia. SÉTIMA. RESOLUCIÓN DO CONVENIO Son causas de resolución deste convenio: 1. O transcurso do seu prazo de vixencia.2. O acordo unánime das partes asinantes.3. O incumprimento total ou parcial das estipulacións contidas neste convenio ou nas bases relativas ao procedemento de selección da entidade colaboradora.4. Calquera outra causa distinta das anteriores prevista na lexislación vixente. Rianxo, martes 4 de xaneiro de 2022 O alcalde, Adolfo Muíños Sánchez